## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2021. június 30–i ülésére)

**TÁRGY: PÁLYÁZAT KIÍRÁSA A 2. SZÁMÚ FELNŐTT FOGORVOSI KÖRZET**

**FOGORVOSI FELADATAINAK ELLÁTÁSÁRA**

A Képviselő-testület 86/2020. sz. Képv. testületi határozatával döntött arról, hogy a 2. számú felnőtt fogorvosi körzet működtetésére dr. Horváth Anna fogorvossal kötött feladat-ellátási szerződést 2020. december 31. napjával közös megegyezéssel megszünteti.

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Kormányrendelet 13/A. § (1) bekezdése alapján dr. Horváth Anna fogorvosnak a 2. számú felnőtt fogorvosi körzethez kapcsolódó praxisjog elidegenítésére a feladat-ellátási szerződés megszűnését követő 6 hónap alatt van lehetősége. Dr. Horváth Anna 2021. június 30. napjáig élhet ezzel a jogával.

Ha a praxisjog elidegenítésére nyitva álló határidő eredménytelenül telik el, akkor a határidőt követő nappal dr. Horváth Anna fogorvos praxisengedélye visszavonásra kerül és ettől a naptól nyílik lehetősége az Önkormányzatnak arra, hogy pályázatot írjon ki a praxis betöltésére.

2. számú felnőtt fogorvosi körzet helyettesítéssel történő ellátását a Képviselő-testület 96/2020. sz. Képv. testületi határozata alapján Dr. Mina Anikó a 2. számú gyermek fogorvosi körzet és Dr. Szilágyi Sándor a 3. számú felnőtt fogorvosi körzet fogorvosai biztosítják.

A 2. számú felnőtt fogorvosi praxis betöltése érdekében a fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. június 22.**

 **Domonyi László s.k.,**

 **polgármester**

### HATÁROZAT – TERVEZET

A Képviselő-testület

1. egyetért azzal, hogy a kiskőrösi 2. számú felnőtt fogorvosi körzet fogorvosi feladatainak ellátására - a határozat melléklete szerinti tartalommal - pályázatot ír ki.
2. felhatalmazza a polgármestert a szükséges intézkedések megtételére.

**felelős:** polgármester

**határidő:** azonnal

1. felhatalmazza a Társadalompolitikai Bizottságot a pályázók meghallgatására és a pályázatok véleményezésére.

**felelős:** Társadalompolitikai Bizottság

**határidő:** a pályázatok beérkezését követő 15 napon belül